**PROCEDURA**

**DE ORGANIZARE ȘI FUNCȚIONARE A PIEŢEI PRODUSELOR STANDARDIZATE PE TERMEN SCURT, ADMINISTRATĂ DE SOCIETATEA BURSA ROMÂNĂ DE MĂRFURI (ROMANIAN COMMODITIES EXCHANGE) S.A.**

**SCOP**

**Art. 1.** Prezenta procedură stabileşte cadrul organizat pentru tranzacţionarea gazelor naturale pe Piaţa produselor standardizate pe termen scurt prin intermediul unei platforme de tranzacționare electronică administrată de Bursa Română de Mărfuri SA, denumită în cele ce urmează „BRM”.

Implementarea Pieţei produselor pe termen scurt,” creează un cadru centralizat și transparent pentru tranzacţiile angro pe termen scurt și permite accesul rapid și nediscriminatoriu la resursele disponibile la un moment dat în piaţă.

## Art.2.

1. În conformitate cu reglementarile aplicabile ANRE, pe acest segment de piaţă centralizată BRM are dreptul şi organizează sesiuni de tranzacţionare pentru următoarele tipuri de produse standardizate lu livrare pana la o luna calendaristica:
2. Transferul dreptului de proprietate are loc în Punctul Virtual de Tranzacţionare, denumit în continuare „PVT“, pe baza raportului de tranzacţionare emis de platforma electronică a BRM.

# DOMENIUL DE APLICARE

**Art. 3.** Prezenta procedura se aplică participanților la Piaţa produselor standardizate pe termen scurt, în relația cu BRM, în dubla sa calitate, de operator licenţiat de administrare a pieţelor centralizate de gaze naturale, respectiv de contraparte, care are rolul de a garanta executarea tranzacţiilor din punct de vedere financiar.

**Art. 4.** (1) Participarea la tranzacţii pe Piaţa produselor pe termen scurt este permisă operatorilor economici care îndeplinesc următoarele cerinţe :

* sunt titulari ai unei licențe valabile acordate de către ANRE pentru comercializarea de gaze naturale și au încheiat un contract de echilibrare și acces la PVT cu operatorul de transport şi de sistem;
* sunt operatori ai sistemelor de distribuţie şi ai sistemelor de înmagazinare gaze naturale, care au încheiat contract de echilibrare și acces la PVT cu operatorul de transport şi de sistem şi au drept de tranzacţionare exclusiv pe sensul de cumpărare;
* sunt clienţi finali care au încheiat contract de echilibrare cu operatorul de transport şi de sistem, aceștia având drept de tranzacţionare pe sensul de cumpărare; pe sensul de vânzare aceștia au dreptul să vândă gaze naturale doar pentru a-şi echilibra în mod eficient portofoliul propriu;
* este operator de transport şi de sistem (OTS) şi participă la tranzacţii exclusiv în scopul întreprinderii acţiunilor de echilibrare fizică a Sistemului Naţional de Transport (SNT).
1. Participarea efectivă la tranzacţionare este permisă sub condiţia îndeplinirii de către participantul la Piaţa produselor pe termen scurt a condiţiilor prevăzute în Convenţia de participare la piețele de energie administrate de către BRM şi în **Acordul cadru de prestări servicii de contraparte pentru piața produselor pe termen scurt** –

# TERMENI, DEFINIŢII ŞI ABREVIERI

**Art. 5.** În înţelesul prezentei proceduri, termenii şi abrevierile folosite au următoarea semnificaţie:

* 1. **Contraparte** – entitate care se interpune, din punct de vedere financiar, între vânzător și cumpărător, devenind cumpărător pentru vânzător, respectiv vânzător pentru cumpărător, cu scopul asigurării procesului de decontare a tranzacției încheiate pe piața bursieră în numele acestora. BRM asigură rolul de contraparte în cadrul tranzacțiilor pe termen scurt desfășurate pe Piaţa produselor pe termen scurt.
	2. **Autoritate competentă**- Autoritatea Naţională de Reglementare în Domeniul Energiei

# (ANRE);

* 1. **Convenţie de participare** - acord standard definit de operatorul pieței centralizate, care se încheie cu participanții și care prevede drepturile și obligațiile reciproce ale părților;
	2. **Broker** - persoana fizică aflată în relaţii de muncă cu operatorul economic sau cu o societate de brokeraj desemnată în Convenţia de participare, având ca principale atribuţii introducerea şi întreţinerea ordinelor în timpul şedinţelor de tranzacţionare şi dreptul de a angaja răspunderea operatorului economic pe care-l reprezintă în relaţia cu BRM;
	3. **Acord cadru de prestari servicii de contraparte pentru piața produselor pe termen scurt** acord prin care se stabilesc condițiile generale de decontare și garantare a tranzacțiilor la care participantul la piață aderă prin

încheierea Convenției de participare bifând participarea la Piaţa produselor standardizate pe termen scurt;

* 1. **Participant** - operator economic din sectorul gazelor naturale care semnează Convenţia de participare la pieţele de energie administrate de BRM și are contract de echilibrare și acces la PVT în vigoare încheiat cu operatorul sistemului de transport;
	2. **Oferta de vânzare/cumpărare** - reprezintă oferta introdusă de către un participant, constând dintr-o pereche preț-cantitate, cu atributul şi perioada de valabilitate aferente produsului tranzacţionabil și care reprezintă angajamentul ferm al participantului;
	3. **Preţul tranzacției** – preţul rezultat din tranzacţionarea produselor de pe Piaţa produselor pe termen scurt, pentru fiecare tranzacție în parte;
	4. **Confirmare de tranzacţie** – notificare accesată de către participantul la Piața produselor pe termen scurt prin intermediul sistemului de tranzacţionare administrat de BRM, care confirmă o tranzacţie efectuată de acesta;
	5. **Limita de tranzacționare** – cuantumul valoric, respectiv volumetric în limita căruia Participantul poate tranzacționa în cadrul ședintelor de tranzacționare, calculată potrivit prevederilor **Acordului cadru de prestari servicii de contraparte pentru piața produselor pe termen scurt;**
	6. **Garanţia** - valoarea scrisorii de garanţie bancară, și/sau a numerarului şi/sau a depozitului colateral depus în contul ESCROW nominalizat la banca agreată de BRM, calculate și reactualizate de BRM în calitate de Contraparte, faţă de care se validează ofertele introduse pe Piaţa produselor pe termen scurt;
	7. **Sesiune de tranzacţionare** - program de derulare a procesului de tranzacţionare în care se pot introduce, modifica, anula sau suspenda oferte de vânzare şi /sau de cumpărare şi se pot încheia tranzacţii, dacă sunt îndeplinite condiţiile de corelare.
	8. **Sistem de tranzacţionare**– sistem informatic exploatat şi administrat de BRM, în scopul realizării tranzacţiilor pe Piaţa produselor pe termen scurt de gaze naturale;
	9. **Tranzacţie** - convenţie încheiată în sistemul de tranzacţionare în urma corelării unei oferte de vânzare cu o ofertă de cumpărare, concretizată într-un rezultat înregistrat în sistemul de tranzacţionare, notificat prin confirmarea de tranzacție.

Ceilalţi termeni utilizaţi şi alte definiţii folosite în prezenta Procedură au semnificaţia prevăzută în „Regulamentul privind cadrul organizat de tranzacționarea produselor standardizate pe piețele centralizate de gaze naturale administrate de societatea Bursa Română de Mărfuri (Romanian Commodities Exchange) S.A.”, si prin Ordinul Președintelui ANRE nr. 105/2018, cu modificările și completările ulterioare, denumit în cele ce urmează “Regulament”, precum şi în legislaţia în materie în vigoare.

# PRODUSELE DESTINATE TRANZACŢIONĂRII

**Art. 6.** Produsele care pot fi tranzacţionate pe Piaţa produselor pe termen scurt sunt gazele naturale care urmează a fi livrate fizic în profil orar constant, respectiv:

* 1. Intrazilnic (WD) – având ca obiect tranzacţii cu executare imediată pentru gaze naturale livrabile în Punctul Virtual de Tranzacţionare, în profil orar constant, în intervalul de timp rămas până la sfârşitul zilei gaziere în curs la data încheierii tranzacţiei;
	2. Ziua Urmatoare (DA) - având ca obiect tranzacţii cu executare imediată pentru gaze naturale livrabile în Punctul Virtual de Tranzacţionare, în profil orar constant, în ziua gazieră ce incepe in prima zi lucratoare următoare datei încheierii tranzacţiei.
	3. WEEKEND/WEEKEND EXTINS (WE) -– având ca obiect tranzacţii cu executare imediată pentru gaze naturale livrabile în Punctul Virtual de Tranzacţionare, în profil orar constant, în intervalul de Sambata-Duminica sau in cazul zilelor libere alipite extins cu acestea.
	4. Sambata (SA) - având ca obiect tranzacţii cu executare imediată pentru gaze naturale livrabile în Punctul Virtual de Tranzacţionare, în profil orar constant, în ziua gazieră de Sambata.
	5. Duminica (SU) - având ca obiect tranzacţii cu executare imediată pentru gaze naturale livrabile în Punctul Virtual de Tranzacţionare, în profil orar constant, în ziua gazieră de Duminica.
	6. Sarbatori legale (IH) - având ca obiect tranzacţii cu executare imediată pentru gaze naturale livrabile în Punctul Virtual de Tranzacţionare, în profil orar constant, pentru o ziua gazieră ce incepe in cadrul unei zile nelucratoare.
	7. Restul lunii ( BoM) - având ca obiect tranzacţii cu executare imediată pentru gaze naturale livrabile în Punctul Virtual de Tranzacţionare, în profil orar constant, pentru o restul lunii incepand ziua gazieră ce ce incepe a doua zi lucratoare următoare datei încheierii tranzacţiei.

**Art. 7.** Obiectul tranzacţiei este reprezentat de un produs standard sau un multiplu de produse standard, iar elementele care pot fi modificate de către părţile interesate în cadrul şedinţelor de tranzacţionare sunt doar preţul per produs standard şi numărul de produse standard tranzacţionate.

**Art.8.** Participarea și introducerea ofertelor, precum şi organizarea şedinţelor de tranzacţionare se desfăşoară în conformitate cu prezenta procedură.

Participarea la Piaţa produselor pe termen scurt de gaze naturale administrate de BRM este voluntară.

**Art. 9.** Un participant la Piaţa produselor pe termen scurt de gaze naturale se poate retrage din proprie iniţiativă de la activitatea de tranzacţionare în baza unei înştiinţări scrise, semnate de reprezentantul legal al participantului la piaţă.

**Art. 10.** BRM sancționează operatorul economic participant la Piaţa produselor pe termen scurt de gaze naturale în situaţia în care acesta nu respectă prevederile Convenţiei de participare, ale Acordului cadru pentru prestări servicii de contraparte pentru piața produselor pe termen scurt, ale Regulamentului şi /sau ale prezentei proceduri, conform prevederilor Procedurii privind conduita de participare la piață.

# ORGANIZAREA ŞI DESFĂŞURAREA ŞEDINŢELOR DE TRANZACŢIONARE

**Art. 11.** Sesiunile de tranzacționare se desfășoară online, conform programului de tranzactionare stabilit si publicat de BRM pe website; in mod particular pentru produsele intrazilic si pentru ziua urmatoare programul este de 24 de ore/zi, 7 zile pe săptămână, cu limitările necesare corelării produsului tranzacționat cu perioada de timp rămasă din ziua de livrare *(sesiunea de tranzacționare este organizată până la orele 03:00, pentru ca produsele tranzacționate să poată fi livrate fizic până la sfârșitul zilei gaziere).*

**Art.** 12 În cursul şedinţei de tranzacţionare se introduc ofertele de către participanții la Piaţa produselor pe termen scurt, ele putând fi modificate și/sau anulate. Ofertele sunt formate din ordine electronice cu preț și cantitate (număr de produse standard) pentru intervalul de valabilitate respectiv. Prețurile sunt exprimate în lei/MWh și nu conțin TVA. Cantitatea minimă a unui produs este de 1 MWh/zi. Ordinul poate conține orice număr de produse multiplu de 1 MWh.

**Art.13.** Procesul de ofertare și tranzacţionare se desfășoară astfel după cum urmează:

1. În cursul şedinţei de tranzacţionare, brokerii introduc ordine care sunt validate numai dacă îndeplinesc cumulativ următoarele condiţii:
	1. menţionarea cantităţii și a preţului, duratei de valabilitate si a modalitatii de executie;
	2. existenţa în contul de garanţii a unei sume disponibile mai mare sau egală cu

valoarea garanţiei necesară în cazul tranzacţionării ordinului.

1. Ordinele introduse pot fi întreţinute de brokeri după cum urmează:
2. modificarea preţului;
3. modificarea cantităţii.
4. modificarea duratei de valabilitate
5. modificarea modalitatii de executie.

Din punct de vedere al duratei de valabilitate ordinele sunt de tipul :

ZI, GTD si GTC – valabile pana la finalul sedintei de tranzactionare sau la anulare

GTSV – valabil pana la un moment dat, respectiv pana la data si ora stabilita prin tichetul de ordine

Din punct de vedere al modalitatii de executie ordinele sunt de tipul :

IOC – executie imediata fie partial sau integral. Cantitatea neexecutata se anuleaza instant. FOK - executie imediata integral. Cantitatea se executa integral sau se anuleaza.

1. Ordinele de cumpărare și vânzare vor fi sortate automat în platforma de tranzacționare astfel încât cele mai bune oferte din punct de vedere al prețurilor să fie afișate primele. În caz de egalitate de preț, ofertele vor fi sortate după marca de timp, cele mai vechi urmând a fi afișate cu prioritate.
2. Pentru ordinele de vânzare, se realizează corelarea ordinului de vânzare cu un ordin de cumpărare cu același preț sau cu un preț mai mare, pentru cantitatea maximă derminată de concurența cantităților menționate în cele două ordine de sens contrar, la prețul ordinului de vânzare. În măsura în care condițiile de corelare sunt îndeplinite pentru mai mult de două ordine de sens contrar, ordinea de corelare este stabilită cronologic, în funcție de marca de timp cea mai veche.
3. Pentru ordinele de cumpărare, se realizează corelarea ordinului de cumpărare cu un ordin de vânzare cu același preț sau cu un preț mai mic, pentru cantitatea maxima determinată de concurența cantităților menționate în cele două ordine de sens contrar, la prețul ordinului de cumpărare. În măsura în care condițiile de corelare sunt îndeplinite pentru mai mult de două ordine de sens contrar, ordinea de corelare este stabilită cronologic, în funcție de marca de timp cea mai veche.
4. Prioritatea de executie este dupa criteriul Pret-Timp. Modalitatea de execuție Preț-Timp este o regulă de corelare a ordinelor limită în registru de ordine cu tranzacționare continuă, prin care ordinele sunt executate în funcție de următoarele două criterii, aplicate în ordine:
* Prețul ordinului – are prioritate ordinul cu cel mai bun preț pentru contraparte (cel mai mare la cumpărare, cel mai mic la vânzare);
* Momentul introducerii – la preț egal, are prioritate ordinul introdus primul în sistem.

Dacă un ordin este modificat în ceea ce privește cantitatea, durata de valabilitate sau modalitatea de execuție, acesta își pierde prioritatea de timp și este reînregistrat cu un nou marcaj temporal.

1. În condițiile în care tranzacția s-a realizat numai cu privire la o parte din cantitatea menționată într-un ordin, respectivul ordin va fi menținut în platforma de tranzacționare pentru cantitatea ramasă, dacă participantul nu alege să anuleze ordinul. Executia este astfel permisa intotdeauna pe o cantitate partiala din ordinul introdus, dar nu mai putin de pasul minim de cotare, respectiv 1 MWh/zi, cu exceptia tipului de ordin cu conditie de executie de tip FOK.
2. .

**Art. 14.** (1) Tranzacţiile efectuate pe Piaţa produselor pe termen scurt determină obligaţiile

ferme ale respectivului participant la Piaţa produselor pe termen scurt de a vinde gazele naturale, respectiv de a cumpăra gazele naturale, în conformitate cu specificaţiile tranzacţiilor confirmate. BRM devine contraparte financiară pentru fiecare participant la Piața produselor pe termen scurt.

1. În procesul de validare a ofertelor, sistemul ia în considerare verificarea garanţiilor obligatorii depuse de participant, calculate conform Acordului cadru pentru prestări servicii de contraparte pentru piața produselor pe termen scurt.
2. Participanţii ale căror oferte au fost invalidate datorită neconcordanţei dintre cuantumul garanţiei şi valoarea tranzacţiei sunt notificaţi prin mesaje ale sistemului de tranzacţionare, aceştia având următoarele opţiuni:
	1. să introducă o ofertă de cumpărare modificată, astfel încât valoarea ofertei să nu depăşească garanţia de validare disponibilă;
	2. să suplimenteze fondului de garanții, astfel încât valoarea ofertei să fie acoperită de garanție.
3. Ofertarea şi tranzacţionarea se desfăşoară între participanţi anonimi. După încheierea unei sesiuni de tranzacționare, participanţii la Piaţa produselor pe termen scurt au acces, prin intermediul sistemului electronic al BRM, la confirmările tranzacţiilor proprii.
4. BRM, în calitate de contraparte, are obligaţia de notificare a tranzacţiilor incheiate pe Piaţa produselor pe termen scurt către Operatorul de Transport şi Sistem, conform prevederilor Codului reţelei SNT.

**Art. 15.** După încheierea sesiunilor de tranzacţionare aferente unei zile, operatorul BRM elaborează situații de plată și rapoarte de tranzacționare în care sunt înregistrate cantităţile de gaze naturale aferente tranzacţiilor de cumpărare/vânzare şi valorile obligaţiilor de plată/drepturilor de încasare. Aceste situații sunt puse la dispoziţia participantului la Piaţa produselor pe termen scurt.

**Art. 16.** Încasările/plăţile aferente valorilor nete ale drepturilor de încasare/obligaţiilor de plată pentru tranzacţiile încheiate pe Piaţa produselor pe termen scurt se realizează prin BRM în calitate de Contraparte.

**Acordul cadru pentru prestări servicii de contraparte pentru piața produselor pe termen scurt** conține toate prevederile referitoare la efectuarea plăţilor/încasărilor, termenele și condițiile acestora.

# TAXE ȘI COMISIOANE

**Art.17.** Operatorul pieţelor centralizate publică pe pagina sa de web taxele şi comisioanele practicate. Plata se efectuează de către participanți în termen de maximum 10 (zece) zile calendaristice de la data emiterii facturii lunare emise de BRM.

# GARANŢII

**Art. 18.** Pentru a putea tranzacţiona, un operator economic trebuie să constituie garanţii conform Acordului cadru pentru prestarea serviciilor de contraparte pentru piața produselor pe termen scurt.

**Art. 19**. În situaţia în care operatorul economic este parte în tranzacţie, garanţia este blocată de BRM până la confirmarea efectuării tranzacţiei. În această perioadă, garanţia blocată nu poate

fi folosită în scopul participării la o altă şedinţă de tranzacţionare.

**Art. 20.** BRM are dreptul de a executa garanţia constituită conform art. 21, astfel:

1. în cazul Cumpărătorului: dacă acesta nu răspunde la două operațiuni succesive de debitare directă, din garanția constituită se execută contravaloarea volumelor care au făcut obiectul tranzacției și a fost virată de BRM în contul Vânzătorului;
2. în cazul Vânzătorului: dacă acesta nu livrează cantitatea de gaze naturale tranzacționată, în tot sau în parte, din garanția constituită pentru extinderea limitei de tranzacționare se execută contravaloarea volumelor tranzacționate și nelivrate.

# PUBLICAREA INFORMAŢIILOR

**Art. 21.** (1) Pentru tranzacţiile încheiate în cadrul pieţei produselor standardizate pe termen scurt, BRM publică zilnic, pe pagina proprie de internet, următoarele informaţii:

* 1. volumele tranzacţionate pentru ziua următoare şi numărul de tranzacţii încheiate în

acest sens;

* 1. volumele tranzacţionate pentru restul zilei gaziere şi numărul de tranzacţii încheiate în

acest sens – pentru fiecare produs în parte;

* 1. preţul minim de tranzacţionare – pentru fiecare produs în parte;
	2. preţul maxim de tranzacţionare – pentru fiecare produs în parte;
	3. preţul mediu – pentru fiecare produs în parte, calculat ca medie ponderată;
	4. preţul de închidere al zilei de tranzacţionare–ultimul preț de tranzacționare înregistrat la închiderea pieței, fiecare produs în parte;
	5. variaţia preţului de închidere al zilei faţă de preţul de închidere al zilei anterioare – pentru fiecare produs în parte;
	6. numărul participanţilor înregistraţi la piaţă care au depus minimum o ofertă în piaţă,

indiferent de sensul acesteia – vânzare sau cumpărare.

1. BRM publică informaţiile prevăzute la lit. a)-e) în mod continuu cu întârziere de maximum

15 minute şi zilnic informaţiile prevăzute la lit. f)-h).

1. BRM transmite OTS informaţiile referitoare la tranzacţiile încheiate în cadrul pieţei produselor standardizate pe termen scurt, în conformitate cu un protocol de transmitere a informaţiilor agreat de comun acord.

**Art. 22.** Datele şi informaţiile menţionate la art. 24 alin. (1) și (2) sunt publicate pe site-ul BRM

pentru o perioadă de minimum 2 ani.

# DISPOZIŢII TRANZITORII ŞI FINALE

**Art. 23.** Depunerea, administrarea și soluţionarea contestaţiilor se face după următoarea procedură:

1. Partea interesată poate depune contestaţie în scris la BRM în termen de 1 (o) zi de la data şedinţei de tranzacţionare; termenul stipulat este considerat termen de decădere;
2. BRM înregistrează şi transmite către partea vizată contestaţia depusă;
3. BRM solicită părţii vizate punct de vedere cu privire la soluţionarea contestaţiei depuse;
4. Partea vizată are obligaţia de a trimite în maximum 1 (o) zi de la solicitare, către BRM, răspunsul cu privire la contestaţia depusă;
5. BRM formulează, alături de partea vizată, şi transmite celor interesaţi răspunsul la

contestaţie în termen de maximum 5 (cinci) zile de la data înregistrării sale.

**Art. 24.** Orice modificări aduse prezentei proceduri de către BRM vor intra în vigoare numai după realizarea procesului de consultare publică, conform prevederilor Ordinul Președintelui ANRE nr. 105/2018, cu modificările și completările ulterioare.

**Art. 25.** Anexa nr. 1 face parte integrantă din prezenta procedură.

# ANEXA 1

la procedură

# DESCRIEREA ṢI CARACTERISTICILE PRODUSELOR STANDARD TRANZCŢIONALBILE PE PIAŢA PRODUSELOR PE TERMEN SCURT

|  |
| --- |
| **1. Intrazilnic (WD)** |
| **Tip de produs** | Produs pe termen scurt cu livrare în aceeași zi gaziera.. |
| **Descriere** | Contracte de gaze naturale cu livrare fizică pentru ziua gaziera in curs tranazactionabile cu pana la 3 ore inainte de inchiderea zilei gaziere in curs.  |
| **Punct de livrare** | VTP din sistemul de transport al "Transgaz"  |
| **Volum conventional contract**  | MWh/zi  |
| **Dimensiunea minimă a contractului** | 1 MWh/zi |
| **Unitatea monetară** | LEI/MWh/zi cu o precizie de până la două zecimale |
| **Pas de preț/Multiplu de preț** | 0,01 LEI/MWh/zi |
|  | **24/7, după cum urmează:** |  |  |
|  | **Ora încheierii tranzacției** | **Începerea livrării fizice** | **Livrare fizică** |
|  | **Interval, zi** | **Livrare, WD pentru zi** | **Perioadă** |
|  |  | **D - 3h Timp de execuție** |  |
|  | 03:00 - 04:00, Ziua D-1 | 07:00 - 07:00 | 24 de ore |
|  | 04:00 - 05:00, Ziua D-1 | 08:00 - 07:00 | 23 de ore |
|  | 05:00 - 06:00, Ziua D-1 | 09:00 - 07:00 | 22 de ore |
|  | 06:00 - 07:00, Ziua D-1 | 10:00 - 07:00 | 21 de ore |
| **Orele de tranzacționare** | 07:00 - 08:00 | 11:00 - 07:00 | 20 de ore |
|  | 08:00 - 09:00 | 12:00 - 07:00 | 19 ore |
|  | 09:00 - 10:00 | 13:00 - 07:00 | 18 ore |
|  | 10:00 - 11:00 | 14:00 - 07:00 | 17 ore |
|  | 11:00 - 12:00 | 15:00 - 07:00 | 16 ore |
|  | 12:00 - 13:00 | 16:00 - 07:00 | 15 ore |
|  | 13:00 - 14:00 | 17:00 - 07:00 | 14 ore |
|  | 14:00 - 15:00 | 18:00 - 07:00 | 13 ore |

|  |  |  |
| --- | --- | --- |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

|  |  |  |  |
| --- | --- | --- | --- |
|  | 15:00 - 16:00 | 19:00 - 07:00 | 12 ore |
| 16:00 - 17:00 | 20:00 - 07:00 | 11 ore |
| 17:00 - 18:00 | 21:00 - 07:00 | 10 ore |
| 18:00 - 19:00 | 22:00 - 07:00 | 9 ore |
| 19:00 - 20:00 | 23:00 - 07:00 | 8 ore |
| 20:00 - 21:00 | 00:00 - 07:00 | 7 ore |
| 21:00 - 22:00 | 01:00 - 07:00 | 6 ore |
| 22:00 - 23:00 | 02:00 - 07:00 | 5 ore |
| 23:00 - 24:00 | 03:00 - 07:00 | 4 ore |
| 24:00 - 01:00 | 04:00 - 07:00 | 3 ore |
| 01:00 - 02:00 | 05:00 - 07:00 | 2 ore |
| 02:00 - 03:00 | 06:00 - 07:00 | 1 oră |
| **Modul de tranzacționare** | Tranzacționare continuă / 24 de ore |
| **Zile de tranzacționare** | 7 zile pe săptămână |
| **Începutul sesiunii de tranzacționare** | 03:00:00 (ora Romaniei) |
| **Sfârșitul sesiunii de tranzacționare** | 02:59:59 (ora Romaniei) |
| **Compensare și decontare** |  Contrapartea centrală este Bursa Romana de Marfuri SA. |
| **Volumul total al contractului și livrarea** | Volumul contractului este egal cu cantitatea tranzacționată în MWh/zi afișată pe ecran. Pentru o anumită zi D, livrarea are loc la 3 ore după următoarea oră completă care urmează tranzacției, până la ora 7:00 în ziua D+1. |
| **Codificare platforma** | BRMGAS\_**WD**dd\_Mmm\_aaaa, unde dd- ziua calendaristica cand incepe livrareamm- luna in care incepe livrarea aaaa—anul in care incepe livrarea

|  |  |
| --- | --- |
| *Exemplu: BRMGAS\_****WD****21\_M07\_2025* |  |

|  |  |
| --- | --- |
|  |  |

 |
| **2. Zi/Multiplu de zile următoare**  |
| **Tip de produs** | Grup de produse pe termen scurt pentru livrare în zilele viitoare de livrare a gazelor. |
| **Descriere** | Contracte de gaze naturale cu livrare fizică pentru zilele viitoare in VTP |
| **Punct de livrare** | VTP din sistemul de transport al "Transgaz" |
| **Volum conventional contract**  | MWh/zi  |
| **Dimensiunea minimă a contractului** | 1 MWh/zi |

|  |  |
| --- | --- |
| **Unitatea monetară** | Lei/MWh/zi cu precizie până la două zecimale |
| **Pas de preț/Multiplu de preț:** | 0,01 Lei/MWh/zi |
| **Modul de tranzacționare** | Tranzacționare continuă / 24 de ore |
| **Zile de tranzacționare** | 7 zile pe săptămână pentru DA si diferit în funcție de tipul de contract pentru restul de produse |
| **Începutul sesiunii de tranzacționare** | 03:00:00 (ora Romaniei), în funcție de produs |
| **Sfârșitul sesiunii de tranzacționare** | 02:59:59 (ora Romanie) în ziua livrării  |
| **Volumul total al contractului și livrarea** | Volumul contractului este egal cu cantitatea tranzacționată afișată pe ecran înmulțită cu numărul de zile de livrare. Pentru fiecare zi D din perioada de livrare, livrarea se efectuează de la ora 07:00 a zilei D la ora 07:00 a zilei D+1. |
| **Compensare și decontare** | Contrapartea centrală este Bursa Romana de Marfuri SA. |
|  | Lista produselor  |
| **Descrierea contractelor tranzacțiossnabile** | **Ziua următoare (DA)**Un produs constând într-o zi de gaz, tranzacționat în fiecare zi calendaristică și livrat în următoarea zi lucrătoare in Romania

|  |  |
| --- | --- |
| Codificare platforrma:  |  |

BRMGAS\_**DA**dd\_Mmm\_aaaa, unde dd- ziua calendaristica cand incepe livrareamm- luna in care incepe livrarea aaaa—anul in care incepe livrarea *Exemplu:* BRMGAS\_**DA**22\_M07\_2025 |
| **Weekend (WE)**Produs bloc format din două zile de gaz (sâmbătă și duminică), tranzacționat de la ora 03:00 în penultima zi lucrătoare dinaintea weekendului respectiv până la ora 02:59:59 sâmbătă (cu 4 ore înainte de începerea livrării).

|  |  |
| --- | --- |
| Codificare platforrma:  |  |

BRMGAS\_**WE**dd\_Mmm\_aaaa, unde dd- ziua calendaristica cand incepe livrareamm- luna in care incepe livrarea aaaa—anul in care incepe livrarea *Exemplu:* BRMGAS\_**WE**26\_M07\_2025 |
| **Weekend prelungit (WE)**Produs în bloc tranzacționat în caz de sărbători legale înainte sau după weekend. Produsul constă dintr-un minim de trei și un maxim de cinci zile de gaz consecutive. Tranzacționarea are loc de la ora 03:00 în penultima zi lucrătoare dinaintea weekendului prelungit până la ora 02:59:59 în prima zi de sărbătoare (cu 4 ore înainte de începerea livrării).

|  |  |
| --- | --- |
| Codificare platforrma:  |  |

BRMGAS\_**WE\_EXT**dd\_Mmm\_aaaa, unde dd- ziua calendaristica cand incepe livrareamm- luna in care incepe livrarea aaaa—anul in care incepe livrarea *Exemplu:* BRMGAS\_**WE**15\_M08\_2025 |
| **Sâmbătă (SA)**Produs cu livrare în fiecare sâmbătă, constând într-o zi de gaz. Se tranzacționează de la ora 03:00 în penultima zi lucrătoare înainte de sâmbătă până la ora 02:59:59 în ziua livrării (cu 4 ore înainte de începerea livrării).

|  |  |
| --- | --- |
| Codificare platforrma:  |  |

BRMGAS\_**SA**dd\_Mmm\_aaaa, unde dd- ziua calendaristica cand incepe livrareamm- luna in care incepe livrarea aaaa—anul in care incepe livrarea *Exemplu:* BRMGAS\_**SA**26\_M07\_2025 |
| **Duminică (SU)**Produs cu livrare în fiecare duminică, constând într-o zi de gaz. Comercializat de la ora 03:00 în penultima zi lucrătoare dinaintea zilei de duminică până la ora 02:59:59 în ziua |

|  |  |  |  |
| --- | --- | --- | --- |
|  | în ziua livrării (cu 4 ore înainte de începerea livrării).

|  |  |
| --- | --- |
| Codificare platforrma:  |  |

BRMGAS\_**SU**dd\_Mmm\_aaaa, unde dd- ziua calendaristica cand incepe livrareamm- luna in care incepe livrarea aaaa—anul in care incepe livrarea *Exemplu:* BRMGAS\_**SU**27\_M07\_2025 |
| **Sarbatori legale (LH)**Produs pentru livrare într-o zi de gaz care este o sărbătoare legală în Romania, alta decât sâmbăta sau duminica. Tranzacționat de la ora 03:00 în penultima zi lucrătoare înainte de sărbătoare până la ora 02:59:59 în ziua livrării (cu 4 ore înainte de începerea livrării).

|  |  |
| --- | --- |
| Codificare platforrma:  |  |

BRMGAS\_**LH**dd\_Mmm\_aaaa, unde dd- ziua calendaristica cand incepe livrareamm- luna in care incepe livrarea aaaa—anul in care incepe livrarea *Exemplu:* BRMGAS\_**LH**01\_M05\_2025 |
| **3. Restul Lunii** |
| **Tip de produs** | Un produs de tip bloc flotant care acoperă zilele gaziere rămase din luna calendaristică curentă (dar nu mai puțin de două zile de livrare) tranzactionabil cu 2 zile calendaristice înainte de prima zi a perioadei de livrare cu condiția să existe cel puțin o zi lucrătoare între ziua de tranzacționare și ziua de livrare. Dacă nu există nicio zi lucrătoare între ziua de tranzacționare și prima zi de livrare, din cauza weekendului sau a sărbătorilor legale legate de weekend, prima zi de livrare va fi prima zi lucrătoare după weekend/weekend prelungit.  |
| **Descriere** | Contract de gaze naturale cu livrare fizică in VTP. Livrarea începe la ora 07:00 în prima zi gazieră a perioadei de livrare și se încheie la ora 07:00 în prima zi calendaristică a lunii următoare. |
| **Punct de livrare** | VTP din sistemul de transport al "Transgaz" |
| **Volum conventional contract**  | MWh/zi pentru intreaga perioada de livrare |
| **Dimensiunea minimă a contractului** | 1 MWh/zi |

|  |  |
| --- | --- |
| **Unitatea monetară** | Lei/MWh/zi cu precizie până la două zecimale |
| **Pas de preț/Multiplu de preț:** | 0,01 Lei/MWh/zi |
| **Orar de tranzactionare**  | 10:00-15:00 (ora Romaniei)  |
| **Zile de tranzacționare** | Zile lucratoare |
| **Volumul total al contractului și livrarea** | Volumul contractului este egal cu cantitatea tranzacționată afișată pe ecran înmulțită cu numărul de zile de livrare. Pentru fiecare zi D din perioada de livrare, livrarea se efectuează de la ora 07:00 a zilei D la ora 07:00 a zilei D+1. |
| **Compensare și decontare** | Contrapartea centrală este Bursa Romana de Marfuri SA. |
| **Codificare platforma** |

|  |  |
| --- | --- |
| Codificare platforrma:  |  |

BRMGAS\_**BOM**dd\_Mmm\_aaaa, unde dd- ziua calendaristica cand incepe livrareamm- luna in care incepe livrarea aaaa—anul in care incepe livrarea *Exemplu:* BRMGAS\_**BOM28**\_M07\_2025 |